Тақырыбы: «Аяулы күз, Алтын күз »
Мақсаты:
1. «Аяулы күз, Алтын күз » сайысына қатысушылардың тапқырлығын, шеберлігін бақылау.
2. Күз айлары туралы білетіндерін ортаға сала отырып, оқушылардың сайысқа деген қызығушылығын, ынтасын арттыру.
3. Ұйымшылдыққа, өз ойларын ортаға салып көрсете білуге, табиғатты сүюге тәрбиелеу.
Мерекелік безендіру: Күзге байланысты қабырға газеттері мен шарлар ілу, жапырақтар, жеміс - жидектер, көкөністер т. б.
Жүргізуші:
Армысыздар, мейірімді ата - аналар, қымбатты ұстаздар, оқушылар! Табиғат - күллі тіршілік атаулының қуатты қонысы, алтын ұя бесігі, құт берекесі. Осы табиғаттың төрт мезгілінің алатын орны ерекше. Күз адам баласына молшылық, береке әкелетін мезгіл. Сондықтанда да, адамдар күзді берекелі күз, алтын күз деп баға береді. Алтын дейтін себебі, біріншіден, айналаның бәрі сап - сары түске боялады, екіншіден, алтын байлықтың белгісі. Күзде егінді жинап алатын болған ата - бабаларымыз «Сабан той» өткізіп, күз берекесін тойлап отырса, әрбір мектепте осы күз мерекесін тойлау, кештер өткізу дәстүрге айналған. Сол дәстүрді жалғастыра отырып,«Аяулы күз, Алтын күз » мерекесімен құттықтаймын.

Қош келдіңіз көрермен,
«Аяулы күз, Алтын күз» кешіне.
Отырыңыз қол соғып,
Шат күлкіге бөлене.
Көбейді құт - береке,
Астық толы қоймамыз.
Құтты болсын мереке,
«Алтын күзді» тойлаймыз.

Дамылдап жатқан балғандай
Тоқтатты сулар тасуын.
Ағаштар алтын Жамбыдай
Шашады жерге шашуын.
Жүрексіз қоян безеді,
Жөңкілсе қаңбақ күздегі
Қиқулап көкте жүзеді,
Құстардың керуен тізбегі
Күйекте күйлі мал қанша.
Алтын күз, әсем айналам
Қараймын көзім талғанша.

 Балалар мен сендерге жұмбақ жасырайын:
Жиын - терін болатын
Қамбаға астық толатын.
«Қызыл қырман ойнайтын»
Қай мезгіл деп ойлайсың.(Күз)
Қызыл, сары кемелер,
Су бетінде қалқиды.
Соқса егер салқын жел,
Ырғалады, толқиды.
(Жапырақ)
- Дұрыс айтасыңдар! Қазір бізде жылдың қай мезгілі?
- Күз!
Олай болса сендердің күз туралы тақпақтарыңды тыңдайық.
: Қуандырып біздерді,
Мерекелі күз келді.
Кел, жемісті алтын күз,
Кемелденсін халқымыз.
:
Көбейді құт, береке,
Астық толы қамбамыз.
Құтты болсын мереке,
Алтын күзді тойлаймыз.

: Алтын сары, қызыл, көк
Алуан - алуан жапырақ
Күз болғанда күлімдеп
Көз тартады атырап
Ән: «Күзгі бақ»

**Топтарға бөліну**

**1 тапсырма «Ширату»**Балалар менің сендерге жасырар жұмбақтарым бар, кәне шешіп көреміз бе?!

Жаздай інге тығылып,
Жатқан қызыл түлкіні,
Құйрығынан суырып,
Әкелді әжем бір күні.
(Сәбіз)

Үстіне тігіп көк шатыр,
Астында қызыл дәу жатыр.
(Қызылша)

Жайлы, жұмсақ төсегім,
Домаланып өсемін,
Қабат - қабат тоным бар,
Қалай оны шешемін?
(Қырыққабат)

Көмдің тағы түйірлеп,
Қазып алдың «үйірлеп».
(Картоп)

**2 тапсырма**

**«Үндеме» ойыны (шешімін сурет салып көрсетеді)**

Іші толған шәрбәт,
Дәмі сондай әйбат.
Үзесің бірден жүзін,
Оның аты –( ЖҮЗІМ. )

Сырты қандай қатты,
Дәні сондай тәтті.
Шағып қара таңдап,
Оның аты – (ЖАҢҒАҚ. )

Дөп-дөңгелек сары,
Ішін же- бар дәні.
Қызығасың көріп,
Оның аты – (ӨРІК. )

Пісетін кезі дәл күзде,
Мезгілсіз оны үзбе.
Аузыңнан кетпес бал дәмі
Оның аты –( ШАБДАЛЫ. )

Бір сабақта көп түйме,
Жей алмайсың көк күйде.
Санап қара қанша,
Оның аты – (ШИЕ. )

Жапырақты тасалап,
Өсетін жері бақша-бақ.
Күрең қызыл шіркін-ай,
Оның аты – (ҚҰЛПЫНАЙ. )

**3 тапсырма** «**Сурет құрастыру»**

**Ойын**

**4 тапсырма «Жоғалған сөздер»**

Асханадан шықпаймын,
Атым - *пияз,* бұқпаймын.
Көзден жасты *шығарып,*Тұмаудан бірақ *сақтаймын.*

Өсіретін *бойыңды,*Дамытатын ойыңды,
Қоянға да азықпыз –
*Сәбіздерміз* жазықсыз.

Ақ түсім бар қант алар,
Қызыл түсім бар қанға - нәр.
Зияным жоқ біліп қой -
Қызылшамын, пайдам бар.

Тал шыбығым бұралып,
Бақшаларда қызарып,
Тұрған ол мен – *қызанақ,*
Күнге қарап ұялып.

Бақшаларда тізіліп,
Қаперсіз мен *жатамын.*
Қабат-қабат *киініп,
Қырыққабат* атандым.

 **5 тапсырма « Мақалды жина»**

Еңбексіз өмір жоқ,

Ауырсыз жеңіл жоқ.

Еңбек етпей елге өкпелеме,

Терің төкпей жерге өкпелеме.

**Топбасшыларға тапсырмалар** .(Күз мезгіліне байланысты сұрақтарға жауап беру) кезек берейік.
«Жапырақ теру» ойыны арқылы ұйымдастырылады. Алдарыңыздағы шашылған жапырақшалардағы сұрақтарға жауап беру.

 1 - сұрақ: Күз мезгілінде табиғат қандай өзгерістерге ұшырайды? - Күн суытады, жаңбыр жауады, жапырақтар сарғайып жерге түседі, құстар жылы жаққа ұшады. Адамдар, балалар жылы киінеді.

 2 - сұрақ: Жұмбақ шешу. Ағайынды бәрі,
 Шықса – жасыл,
 Түссе – сары. Бұл не?
 Жапырақ

 3 - сұрақ: Күз мезгілі нешеге бөлінеді? - Ерте күз, алтын күз, қара күз.

 4 - сұрақ: Күз айларын ата. - Қыркүйек, қазан, қараша.

 5 - сұрақ: Жұмбақ шешу. Аспай піскен, қайнамай түскен.
 - Жеміс.

 6 - сұрақ: «Мақал - мәтелді жалғастыр»
1. Еңбек бәрін --------------------
2. Еңбек етсең ерінбей -------------------

- 7 - сұрақ: Бес жеміс - жидектерді атап беру. - Алма, алмұрт, жүзім, өрік, шабдалы.

 8 - сұрақ: Бес көкөністерді атап беру. - Пияз, қызанақ, орамжапырақ, картоп, сәбіз.

ІҮ Қорытынды
Бойларыңда от бар екен байқадым,
Жүректерде шоқ бар екен байқадым.
Әрқашанда осы шоқты өшірмей,
Жалындатып, шарықтаңдар, әрдайым.

Ырысымыз несібеміз мол болсын,
Күзгі бақта жапырақтар жайнасын.
Мынау бейбітшілік заманда,
Бүлдіршіндер күлім қағып ойнасын.
Күз жақсылықтарға толы болып, молшылыққа кенеле берейік.
Әділқазылар алқасы жеңген топтарды мақтау қағаздарымен марапаттайды.